[{"text_idx": "#000001", "text": "NOA on eriline restoran selle poolest, et siin soovitakse to\u0308o\u0308d teha. Vaatamata sellele, et no\u0303udmised to\u0308o\u0308tajatele ja to\u0308o\u0308koormus on oluliselt suuremad kui teistes so\u0308o\u0308gikohtades. Aga las to\u0308o\u0308tajad ise ra\u0308a\u0308givad, mille poolest see restoran on teistsugune."}, {"text_idx": "#000002", "text": "Alustame viie mehega, kes on NOAs to\u0308o\u0308tanud, aga praeguseks mujale siirdunud."}, {"text_idx": "#000003", "text": "Joonas on Kakuma\u0308el kohe-kohe uksed avava restorani Puri osanik ja peakokk. Teda ma\u0308letame ilmselt rohkem Siigur Restoranide teisest restoranist OKO, kus ta oma toitudega andis hea po\u0303hjuse Tallinnast mituku\u0308mmend kilomeetrit va\u0308lja so\u0308o\u0308ma so\u0303ita. Aga ka NOAs on ta su\u0308u\u0308a teinud ning meelde on ja\u0308a\u0308nud see restoran noore koka silmaringi avardava kogemusena. Niisugustest tehnilistest vo\u0303imalustest, mida see ko\u0308o\u0308k pakkus, vo\u0303idakse mujal enamasti vaid unistada."}, {"text_idx": "#000004", "text": "Mihklit na\u0308gime pa\u0308rast NOAd Balti Jaama Turul tema oma Baojaama leti taga. Enam va\u0308ga ei na\u0308e. Ta tegeleb praegu Baojaama uue resto avamisega Tallinna vanalinnas. Sellest juba varsti kuuleme. NOA oli tema jaoks hea hu\u0308ppelaud ja\u0308rgmisele tasemele \u2013 oma resto avamisele. NOAst meenutab ta, et omanikud olid suurepa\u0308rased mentorid. To\u0303nis o\u0303petas unikaalselt ha\u0308sti su\u0308u\u0308a tegema. Marttilt sai o\u0303ppida, kuidas restorani majandada nii, et pankrot ei kummitaks. Marko na\u0308itas eeskuju suhtlemisel restoranist va\u0308ljapoole ko\u0303ikide tarnijate ja allhankijatega. Omanike niisugust professionaalsust ja pu\u0308hendumist na\u0308eb harva."}, {"text_idx": "#000005", "text": "Kaul (vasakul) juhatab praegu restorani Rucola O\u0303isma\u0308e veerel. NOAs oli ta algusest peale ehk veel enne, kui restoran ku\u0308lalistele uksed avas. Restorani ettevalmistamine avamiseks niisugusel tasemel nagu seda NOA puhul tehti, oli elumuutev ja igaveseks meeldeja\u0308a\u0308v kogemus."}, {"text_idx": "#000006", "text": "Roland (keskel) to\u0308o\u0308tab nu\u0308u\u0308d Moe Peenviinavabrikus. tema kaasalo\u0308o\u0308misel valmisid just uued maitsestatud handsad, mis va\u0308rskelt Berliini vo\u0303istlusel esimesed auhinnad noppisid. Huvi peenete napsude valmistamise vastu tekkiski NOA baarileti taga. NOA aegadest ja\u0308i palju so\u0303pru, kogemus tipptasemel baaris to\u0308o\u0308tamisest ning hea pingetaluvus."}, {"text_idx": "#000007", "text": "Mattias (paremal) oli NOA esimene juhataja, asus to\u0308o\u0308le neli kuud enne restorani avamist. See oli va\u0308ga inspireeriv kogemus, ma\u0308letab ta nu\u0308u\u0308d. To\u0308o\u0308tada restoranis, kus kogu kollektiiv \u2013 ja omanikud niisamuti \u2013 tegutsevad peatumatult selle nimel, et restoran muutuks aina paremaks, on ainulaadne vo\u0303imalus. Praegu juhib ta Siigur Restoranide teist restorani \u2013 Tuljakut. Sellel restoranil on hoopis stabiilsem iseloom \u2013 siin korraldatakse palju erinevaid ja va\u0308ga huvitavaid u\u0308ritusi. Mattias on uue va\u0308ljakutsega va\u0308ga rahul."}, {"text_idx": "#000008", "text": "Kui viis endist to\u0308o\u0308tajat ma\u0308letavad NOA pa\u0308evi igau\u0308ks veidi erineva nurga alt, siis praegune kollektiiv on vastused otsekui omavahel kokku leppinud. Po\u0303hjuseid, mis teeb NOAst parima vo\u0303imaliku to\u0308o\u0308koha nende ko\u0303igi viie jaoks, on huvitaval kombel samuti viis. Laseme igau\u0308hel nendest nimetada u\u0308he."}, {"text_idx": "#000010", "text": "Aigi: \u201cNOA on otsekui vo\u0303lumaa. Astud uksest sisse ja ko\u0303ik u\u0308merringi on hea ja ilus: vaade, interjo\u0308o\u0308r, inimesed.\u201d"}, {"text_idx": "#000011", "text": "Roman: \u201cVo\u0303imalused, mis siin to\u0308o\u0308tamiseks loodud, on parimad. Ole ainult mees ja anna ka oma parim.\u201d"}, {"text_idx": "#000012", "text": "Scott: \u201cNOA on ustest akendeni kirge ja tehatahtmist ta\u0308is.\u201d"}, {"text_idx": "#000013", "text": "Laur: \u201cParemat asukohta ei kujuta ette.\u201d"}, {"text_idx": "#000014", "text": "Nemad teavad! Ka ko\u0303igi u\u0308histe lemmiktoitude leidmine ka\u0308ib NOA kollektiivil ladusalt. Eelroogadest unagi angerjas; pearoaks lamba kebab ja desserdiks kirsi-s\u030cokolaadi vulkaan. Neid roogasid koos sobitatud jookidega kutsub restoran nautima kahte Eesti Maitsete Klubi liiget."}, {"text_idx": "#000015", "text": "1. Kirjuta oma kontaktandmed allolevasse tabelisse."}, {"text_idx": "#000019", "text": "NB! Loosimises osaleja hakkab automaatselt saama Klubi uudiskirju ja\u0308rgmiste loosimiste ning huvitavate toidusu\u0308ndmuste infoga. Klubi liikmelisusest ja uudiskirjast saab loobuda kohe, kui soov tekib. Juba registreerunud liikmele topeltkirja ei saadeta."}, {"text_idx": "#000020", "text": "Selle suve ko\u0303ige olulisemad so\u0308o\u0308gid."}]